Document ID: 31989D0311

ΑΠΟΦΑΣΗ ΤΟΥ ΣΥΜΒΟΥΛΙΟΥ της 3ης Μαΐου 1989 για τη χορήγηση από ορισμένα κράτη μέλη ενίσχυσης στη βραχυπρόθεσμη ιδιωτική αποθεματοποίηση των επιτραπέζιων οίνων και γλευκών ( 89/311/EOK )
TO SZMBOZLIO TVN EZRVPAIΚΩΝ ΚΟΙΝΟΤΗΤΩΝ,
ιΕχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 93 παράγραφος 2 τρίτο εδάφιο,
τις αιτήσεις που υποβλήθηκαν από τη Γαλλική Δημοκρατία και την Ιταλική Δημοκρατία,
Εκτιμώντας :
ότι το άρθρο 76 του κανονισμού ( ΕΟΚ ) αριθ . 822/87 του Συμβουλίου της 16ης Μαρτίου 1987 για την κοινή οργάνωση της αμπελοοινικής αγοράς^(1 ), όπως τροποποιήθηκε τελευταία από τον κανονισμό ( ΕΟΚ ) αριθ . 1236/89^(2 ), κατέστησε εφαρμόσιμα τα άρθρα 92, 93 και 94 της συνθήκης στον τομέα της παραγωγής και του εμπορίου των οίνων και των γλευκών
ότι, με την απόφαση 88/415/ΕΟΚ^(3 ), το Συμβούλιο αποφάσισε ότι η εθνική ενίσχυση στη βραχυπρόθεσμη ιδιωτική αποθεματοποίηση επιτραπέζιων οίνων και γλευκών, που χορηγείται από ορισμένα κράτη μέλη, πρέπει να θεωρείται συμβιβάσιμη με την κοινή αγορά για την αμπελουργική περίοδο 1988/89
ότι, λαμβανομένων υπόψη των μεγάλων πλεονασμάτων της αγοράς επιτραπέζιων οίνων και γλευκών, η εθνική αυτή ενίσχυση συμβάλλει, στην αρχή αμπελουργικής περιόδου, στην επίτευξη των ίδιων στόχων εξυγίανσης της εν λόγω αγοράς, όπως και τα εφαρμοζόμενα σε κοινοτικό επίπεδο μέτρα για τη σταθεροποίηση της αγοράς αυτής
ότι, προκειμένου να αποφευχθεί μια υπερβολικά απότομη μετάβαση σ' ένα καθεστώς που θα αποκλείει οποιαδήποτε
εθνική ενίσχυση στη βραχυπρόθεσμη ιδιωτική αποθεματοποίηση, ενδείκνυται να προβλεφθεί η συνέχιση της καταβολής της ενίσχυσης αυτής σε ορισμένα κράτη μέλη, περιορίζοντας ωστόσο την περίοδο κατά την οποία θα μπορεί να χορηγείται
ότι εξακολουθούν, κατά συνέπεια, να υπάρχουν εξαιρετικές περιστάσεις που επιτρέπουν να θεωρηθεί η εν λόγω ενίσχυση ως συμβιβάσιμη με την κοινή αγορά και για την αμπελουργική περίοδο 1989/90 έως τις 15 Δεκεμβρίου 1989,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :
Άρθρο 1 Η εθνική ενίσχυση στη βραχυπρόθεσμη ιδιωτική αποθεματοποίηση των επιτραπέζιων οίνων και γλευκών που χορηγείται στη Γαλλία και την Ιταλία, θεωρείται συμβιβάσιμη με την κοινή αγορά για την αμπελουργική περίοδο 1989/90 έως τις 15 Δεκεμβρίου 1989 .
Άρθρο 2 Η παρούσα απόφαση απευθύνεται στη Γαλλική Δημοκρατία και την Ιταλική Δημοκρατία .
Βρυξέλλες, 3 Μαΐου 1989 .

Labels: 3
18
17
19